rejauldu/bengali-wikipedia huggingface dataset:
নিষিদ্ধ পল্লি বা লালবাতি এলাকা (ইংরেজি: "red-light district", রেড-লাইট ডিস্ট্রিক্ট) বলতে সেই অঞ্চলকে বোঝায় যেখানে যৌনশিল্প (যেমন সেক্স শপ, স্ট্রিপ ক্লাব বা অ্যাডাল্ট থিয়েটার ইত্যাদি) সংক্রান্ত বাণিজ্যের অস্তিত্ব বিদ্যমান। কোনো কোনো নিষিদ্ধ পল্লিতে যৌনকর্মীরা বৈধভাবে অবস্থান করে; কিন্তু অন্যান্য লালবাতি এলাকাগুলি তাদের বেআইনি পেশার কার্যকলাপের জন্য কুখ্যাত। ১৮৯৪ সালে মার্কিন যুক্তরাষ্ট্রের মিলওয়াউকির সংবাদপত্র দ্য সেন্টিনাল-এ প্রকাশিত একটি নিবন্ধে "রেড-লাইট ডিস্ট্রিক্ট" ("red-light district") শব্দটি প্রথম ব্যবহৃত হয়। ১৮৯০-এর দশকে সমগ্র মার্কিন যুক্তরাষ্ট্রে বহু ক্ষেত্রে এই শব্দটি ব্যবহৃত হয়েছিল।  মনে করা হয় "রেড লাইট" বা "লালবাতি" কথাটির উৎস রেলওয়ে কর্মচারীদের লাল লণ্ঠন। এই লণ্ঠন তারা বেশ্যালয়ে প্রবেশের আগে বাইরে রেখে যেত, যাতে ট্রেন চলাচল সংক্রান্ত যে কোনও প্রয়োজনে তাদের সহজে খুঁজে পাওয়া যায়। অন্যমতে, প্রাচীন চীনে পতিতালয়ের বাইরে ঝুলিয়ে রাখা যৌনোদ্দীপক লাল রঙের কাগুজে লণ্ঠন থেকে এই শব্দের উৎপত্তি। বহু সহস্রাব্দ ধরে লাল রঙটি দেহব্যবসার সঙ্গে জড়িত; বাইবেলের একটি কাহিনিতে দেখা যায়, রাহাব নামে জেরিকোর এক পতিতা জোশুয়ার গুপ্তচর মদত দিয়েছিল এবং নগর দখলের পর লুণ্ঠনের সময় তারা যাতে সহজের রাহাবের বাড়ি চিনতে পারে এবং সেই বাড়িটিকে রেহাই দেয় সেই জন্য সে একটি লাল দড়ি দিয়ে তার বাড়ি চিহ্নিত করে রেখেছিল। প্রথম বিশ্বযুদ্ধের সময় বেলজিয়াম ও ফ্রান্সের বহু বেশ্যালয়ে নীল ও লাল রঙ দিয়ে যথাক্রমে অফিসারদের ও অন্যান্য পদের লোকেদের ব্যবহৃত বেশ্যালয় চিহ্নিত করা হত।  লালবাতি এলাকার জাপানি নাম আকাসেন (akasen, 赤線)। এই শব্দটির অর্থ "লালরেখা"। তবে শব্দটি ইংরেজি থেকে কৃতঋণ শব্দ নয়। জাপান পুলিশ মানচিত্রে লাল রেখা দিয়ে নিষিদ্ধ পল্লির সীমা নির্ধারণ করত। সেই থেকে এই নামের উৎপত্তি। তারা আওসেন (aosen, 青線) বলেও একটি শব্দ ব্যবহার করত, যার অর্থ ছিল "নীলরেখা"। নীল রেখা দিয়ে তারা বেআইনি কার্যকলাপপ্রবণ অঞ্চলগুলি চিহ্নিত করত। বিভিন্ন সংস্কৃতিতে লালবাতি অঞ্চলকে বিভিন্ন রূপে দেখা যায়, কিন্তু সেগুলি আদতে "বেশ্যাঞ্চল" ("district of prostitutes")-এরই নানা রূপ।   আরও দেখুন   নিষিদ্ধ পল্লির তালিকা  যৌন পর্যটন  গ্রোপকান্ট লেন  ডে ওয়ালেন  সোহো  রেড লাইট ডিস্ট্রিক্ট ভিডিও   তথ্যসূত্র    Mikkelson, Barbara. "Red Light District", Snopes.com, 12 March 1998.  বিষয়শ্রেণী:নিষিদ্ধ পল্লি
২০২৪ আইসিসি পুরুষদের টি২০ বিশ্বকাপের সুপার ৮ পর্ব গ্রুপ ২ গ্রুপ পর্বের পর, প্রতিটি গ্রুপের শীর্ষ দুটি দলকে সুপার ৮ পর্বে ৪টি দলকে ২টি গ্রুপে রাখা হয়েছিল। প্রতিটি গ্রুপের শীর্ষ ২টি দল নকআউট পর্বে অগ্রসর হয়েছিল।  ২৩ জুন ২০২৪-এ ইংল্যান্ড কেনসিংটন ওভালে মার্কিন যুক্তরাষ্ট্রকে হারিয়ে প্রথম দল হিসেবে সেমি–ফাইনালে খেলার যোগ্যতা অর্জন করেছিল। পরে একই দিনে, স্যার ভিভিয়ান রিচার্ডস স্টেডিয়ামে ওয়েস্ট ইন্ডিজকে হারিয়ে দক্ষিণ আফ্রিকা দ্বিতীয় দল হিসেবে সেমি–ফাইনালে খেলার যোগ্যতা অর্জন করেছিল। দক্ষিণ আফ্রিকা টেবিলের শীর্ষে শেষ করে ১ম সেমি–ফাইনালে  অগ্রসর হয়েছিল, যেখানে ইংল্যান্ড ২য় সেমি–ফাইনালে অগ্রসর হয়েছিল এবং উভয় স্বাগতিক দলই বাদ পড়েছিল।   অংশগ্রহণকারী দলসমূহ    মাঠ    ওয়েস্ট ইন্ডিজের ভেন্যুসমূহ অ্যান্টিগুয়া বার্বাডোস সেন্ট লুসিয়াস্যার ভিভিয়ান রিচার্ডস স্টেডিয়ামকেনসিংটন ওভালড্যারেন স্যামি ক্রিকেট গ্রাউন্ডধারণক্ষমতা: ১০,০০০ধারণক্ষমতা: ২৮,০০০ধারণক্ষমতা: ১৫,০০০ম্যাচ: ২ম্যাচ: ২ম্যাচ: ২175x175px200x200px175x175px  ম্যাচ পরিচালনাকারী কর্মকর্তা  ম্যাচ রেফারি    ডেভিড বুন   জেফ ক্রো   রঞ্জন মাদুগালে  আম্পায়ার    পল রেইফেল   রড টাকার   রিচার্ড কেটেলবরা   অ্যালেক্স ওয়ার্ফ   নিতিন মেনন   আহসান রাজা     ক্রিস ব্রাউন   ক্রিস গফানি    আল্লাহুদ্দিন পালেকর   শরফুদ্দৌলা   জোয়েল উইলসন   ল্যাংটন রুসেরে   পয়েন্ট টেবিল    গ্রুপ ম্যাচের পর্যায়ক্রম    গ্রুপ পর্বের সারাংশ    খেলা ও ফলাফল   মার্কিন যুক্তরাষ্ট্র বনাম দক্ষিণ আফ্রিকা    ইংল্যান্ড বনাম ওয়েস্ট ইন্ডিজ    ইংল্যান্ড বনাম দক্ষিণ আফ্রিকা    মার্কিন যুক্তরাষ্ট্র বনাম ওয়েস্ট ইন্ডিজ    মার্কিন যুক্তরাষ্ট্র বনাম ইংল্যান্ড    ওয়েস্ট ইন্ডিজ বনাম দক্ষিণ আফ্রিকা   আরও দেখুন  ২০২৪ আইসিসি পুরুষ টি২০ বিশ্বকাপ সুপার ৮ গ্রুপ ১  বহিঃসংযোগ    ইএসপিএন ক্রিকইনফোতে ২০২৪ আইসিসি পুরুষ টি২০ বিশ্বকাপ টুর্নামেন্টের মূল পাতা     বিষয়শ্রেণী:২০২৪ আইসিসি পুরুষ টি২০ বিশ্বকাপ বিষয়শ্রেণী:পুরুষদের আইসিসি টি-টোয়েন্টি বিশ্বকাপ বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা সুপার ৮ পর্ব
কিংসল্যান্ড মার্কিন যুক্তরাষ্ট্রের আর্কানসাস ক্লিভল্যান্ড কাউন্টির একটি শহর।  এটি পাইন ব্লাফ, আর্কানসাস মেট্রোপলিটন স্ট্যাটিস্টিক্যাল এরিয়ার অন্তর্ভুক্ত এবং ২০১০ সালের মার্কিন আদমশুমারিতে এর জনসংখ্যা ছিল ৪৪৭ জন। এটি জনি ক্যাশের জন্মস্থান হিসেবে পরিচিত।  ভূগোল কিংসল্যান্ড অবস্থিত  33°51′41″N 92°17′39″W ﻿ ﻿ °N 92.29417°W﻿ 33.86139; -92.29417 (33.861397, -92.294200)।  মার্কিন যুক্তরাষ্ট্রের আদমশুমারি ব্যুরো অনুসারে, শহরটির মোট আয়তন  2 )। জনসংখ্যা  তথ্যসূত্র  বিষয়শ্রেণী:আরকানসাসের শহর
আজারবাইজান জাতীয় ফুটবল দল () হচ্ছে আন্তর্জাতিক ফুটবলে আজারবাইজানের প্রতিনিধিত্বকারী পুরুষদের জাতীয় দল, যার সকল কার্যক্রম আজারবাইজানের ফুটবলের সর্বোচ্চ নিয়ন্ত্রক সংস্থা আজারবাইজানী ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ১৭ই সেপ্টেম্বর তারিখে, আজারবাইজান প্রথমবারের মতো আন্তর্জাতিক খেলায় অংশগ্রহণ করেছে; জর্জিয়ার গুরজানিতে অনুষ্ঠিত উক্ত ম্যাচে আজারবাইজান জর্জিয়ার কাছে ৬–৩ গোলের ব্যবধানে পরাজিত হয়েছে।  ৬৯,০০০ ধারণক্ষমতাবিশিষ্ট বাকু অলিম্পিক স্টেডিয়ামে মিল্লি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আজারবাইজানের রাজধানী বাকুতে অবস্থিত। বর্তমানে এই দলের ম্যানেজারের দায়িত্ব পালন করছেন জান্নি দে বিয়াজি এবং অধিনায়কের দায়িত্ব পালন করছেন কারাবাখের রক্ষণভাগের খেলোয়াড় মাকসিম মেদভেদেভ।  আজারবাইজান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও আজারবাইজান এপর্যন্ত একবারও অংশগ্রহণ করতে সক্ষম হয়নি।  রাশাদ সাদিগভ, আসলান কেরিমভ, কামরান আগায়েভ, গুরবান গুরবানভ এবং দিমিত্রি নাজারভের মতো খেলোয়াড়গণ আজারবাইজানের জার্সি গায়ে মাঠ কাঁপিয়েছেন।   র‌্যাঙ্কিং  ফিফা বিশ্ব র‌্যাঙ্কিংয়ে, ২০১৪ সালের জুলাই মাসে প্রকাশিত র‌্যাঙ্কিংয়ে আজারবাইজান তাদের ইতিহাসে সর্বোচ্চ অবস্থান (৭৩তম) অর্জন করে এবং ১৯৯৪ সালের জুন মাসে প্রকাশিত র‌্যাঙ্কিংয়ে তারা ১৭০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আজারবাইজানের সর্বোচ্চ অবস্থান হচ্ছে ৫১তম (যা তারা ১৯২৮ সালে অর্জন করেছিল) এবং সর্বনিম্ন অবস্থান হচ্ছে ১৫২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং   প্রতিযোগিতামূলক তথ্য   ফিফা বিশ্বকাপ   ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার     সোভিয়েত ইউনিয়নের অংশ হিসেবে  সোভিয়েত ইউনিয়নের অংশ হিসেবে   ১৯৩০  অংশগ্রহণ করেনি  অংশগ্রহণ করেনি   ১৯৩৪   ১৯৩৮   ১৯৫০   ১৯৫৪   ১৯৫৮  কোয়ার্টার-ফাইনাল  ৬ষ্ঠ  ৫  ২  ১  ২  ৫  ৬  ৪  ৩  ০  ১  ১৬  ৩  ১৯৬২  কোয়ার্টার-ফাইনাল  ৬ষ্ঠ  ৪  ২  ১  ১  ৯  ৭  ৪  ৪  ০  ০  ১১  ৩  ১৯৬৬  ৩য় স্থান নির্ধারণী  ৪র্থ  ৬  ৪  ০  ২  ১০  ৬  ৬  ৫  ০  ১  ১৯  ৬  ১৯৭০  কোয়ার্টার-ফাইনাল  ৫ম  ৪  ২  ১  ১  ৬  ২  ৪  ৩  ১  ০  ৮  ১  ১৯৭৪  প্রত্যাহার  ৪  ৩  ০  ১  ৫  ২  ১৯৭৮  উত্তীর্ণ হয়নি  ৪  ২  ০  ২  ৫  ৩  ১৯৮২  দ্বিতীয় পর্ব  ৭ম  ৫  ২  ২  ১  ৭  ৪  ৮  ৬  ২  ০  ২০  ২  ১৯৮৬  ১৬ দলের পর্ব  ১০ম  ৪  ২  ১  ১  ১২  ৫  ৮  ৪  ২  ২  ১৩  ৮  ১৯৯০  গ্রুপ পর্ব  ১৭তম  ৩  ১  ০  ২  ৪  ৪  ৮  ৪  ৩  ১  ১১  ৪ আজারবাইজানের অংশ হিসেবে  আজারবাইজানের অংশ হিসেবে   ১৯৯৪  অংশগ্রহণ করেনি  অংশগ্রহণ করেনি  ১৯৯৮  উত্তীর্ণ হয়নি  ৮  ১  ০  ৭  ৩  ২২   ২০০২  ১০  ১  ২  ৭  ৪  ১৭  ২০০৬  ১০  ০  ৩  ৭  ১  ২১  ২০১০  ১০  ১  ২  ৭  ৪  ১৪  ২০১৪  ১০  ১  ৬  ৩  ৭  ১১  ২০১৮  ১০  ৩  ১  ৬  ১০  ১৯  ২০২২  অনির্ধারিত  অনির্ধারিত মোট   ০/২১   ৫৮  ৭  ১৪  ৩৭  ২৯  ১০৪   তথ্যসূত্র    বহিঃসংযোগ       ফিফা-এ আজারবাইজান জাতীয় ফুটবল দল    উয়েফা-এ আজারবাইজান জাতীয় ফুটবল দল     বিষয়শ্রেণী:ইউরোপের জাতীয় ফুটবল দল
ফুলহার নদ() ভারতের, বিহার ও পশ্চিমবঙ্গে প্রবাহিত একটি আন্তর্রাজ্যীয় নদী।   গতিপথ  ফুলহার নদ কিশানগঞ্জের লখিমারার কাছে মহানন্দা নদী থেকে আলাদা হয়ে, বিহারের কাটিহার হয়ে মালদা জেলাতে প্রবেশ করে ভুতনির কাছে গঙ্গা নদীতে পতিত হয়েছে। এই নদের গভীরতা কম হওয়াই বর্ষাকালে প্রচুর বন্যা হয়।   ২০১৪-এর বন্যা  ফুলহার নদে ২০১৪ সালে প্রচুর বন্যা হয় ও মহানন্দা বাঁধ টুটে, যার ফলে মালদা জেলার বিভিন্ন এলাকা বিপদগ্রস্ত হয়।  তথ্যসূত্র   বিষয়শ্রেণী:পশ্চিমবঙ্গের নদী বিষয়শ্রেণী:বিহারের নদী
মৌচাক হল ওটিটি প্ল্যাটফর্ম হইচই-এর একটি বাংলা ওয়েব ধারাবাহিক। এটি একটি তিক্ত হাস্যরসাত্মক ধারাবাহিক, যেটি পরিচালনা করেছেন সায়ন্তন ঘোষাল এবং প্রযোজনা করেছে মিসিং স্ক্রু প্রোডাকশনস। ধারাবাহিকটিতে অভিনয় করেছেন মনামী ঘোষ, কাঞ্চন মল্লিক, সৌরভ চ্যাটার্জি, প্রমুখ।   পটভূমি  মৌচাক-এর কাহিনী গড়ে উঠেছে একটি দূর্ভাগা রাত, ১.৫ কোটি টাকা সমমূল্যের একটি লটারির টিকিট এবং কয়েকটি উদ্ভট চরিত্র নিয়ে। স্বাধীনমতো নিজের জীবন যাপন করতে মৌ বৌদির কাছে একমাত্র সুযোগ ছিল লটারির টিকিটটি।   অভিনয়ে   মৌ বৌদি চরিত্রে মনামী ঘোষ  তারক চরিত্রে কাঞ্চন মল্লিক  টোটন চরিত্রে দেবপ্রিয় মুখোপাধ্যায়  নরেন চরিত্রে জ্যামি ব্যানার্জি  বিমল চরিত্রে সৌরভ চ্যাটার্জি  পল্টু চরিত্রে প্রতীম চ্যাটার্জি  নরেন চরিত্রে সৌম্যদীপ ব্যানার্জি  লাল্টু চরিত্রে সুহোত্রা মুখোপাধ্যায়   পর্ব   মৌসুম ১ (২০২১)   মুক্তি  ২০২১-এর ৪ জুন হইচই ধারাবাহিকটির অফিসিয়াল ট্রেলার প্রকাশ করে। একই বছরের ১৮ জুন থেকে হইচই ৭টি পর্ব নিয়ে প্রথম মৌসুমের সম্প্রচার শুরু করে।   তথ্যসূত্র    বহিঃসংযোগ     বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:২০২১-এ অভিষিক্ত ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান
ডান|থাম্ব|300x300পিক্সেল| অ্যানাফেজ ঘটার সময় একটি কোষের চিত্র । মাইক্রোটিউবিউলগুলো সবুজ রঙে দেখানো হয়েছে ডান|থাম্ব| একটি মেরুদণ্ডী প্রাণীর কোষে বিলম্বিত এম দশার পর্যায়গুলো দেখানো হয়েছে অ্যানাফেজ (Anaphase শব্দটি গ্রিক ἀνά থেকে এসেছে) হলো মাইটোসিস কোষ বিভাজনের একটি দশা যেটি মেটাফেজ দশার পরে শুরু হয় এবং যখন অনুলিপিত ক্রোমোজমগুলোর বিভক্তি ঘটে ও বিভাজনরত কোষের দুটি বিপরীত মেরুতে অপত্য ক্রোমোজোম (ক্রোমাটিড) সৃষ্টি হয়। অ্যানাফেজ দশার শেষের দিকে বিভাজনরত কোষে ক্রোমোজোমগুলোর ঘনত্ব সর্বাধিক হয়। যা নিউক্লিয়াসের পুনর্গঠনের জন্য সহায়ক।   অ্যানাফেজ দশার শুরুতে সেকুরিন নামক এক ধরনের ইনহিবিটরি বা বাধাদানকারী পদার্থ বিভাজনরত কোষে ছড়িয়ে পড়ে ক্ষয় হতে থাকে। সেকুরিন হলো এক ধরনের প্রোটিন, যা সেপারেজ নামক প্রোটিয়েজ এনজাইমের কাজে বাধা প্রদান করে। অ্যানাফেজ উদ্দীপক কমপ্লেক্স (অ্যানাফেজ প্রমোটিং কমপ্লেক্স) এই সেকুরিনের ভাঙন শনাক্ত করলে কোষ বিভাজনের অ্যানাফেজ দশা শুরু হয়। সেকুরিনের ভাঙনের ফলে সেপারেজ অবমুক্ত হয়। এই সেপারেজ পরবর্তীকালে কোহেসিন নামক প্রোটিনকে ভেঙে ফেলে। কোহেসিন প্রোটিন দুইটি সিস্টার ক্রোমাটিডকে একত্রিত করে রাখে। ফলে প্রোটিন ভেঙে যাওয়ায় দুইটি সিস্টার ক্রোমাটিড আলাদা হয়ে যায়॥   একবার অ্যানাফেজ দশা সম্পূর্ণ হয়ে গেলে, বিভাজনরত কোষটি টেলোফেজ দশায় চলে আসে।    পর্যায়  অ্যানাফেজ দশাকে দুটি স্বতন্ত্র পর্যায় দ্বারা চিহ্নিত করা হয়। এর মধ্যে প্রথমটি হলো অ্যানাফেজ এ এবং দ্বিতীয়টি হলো অ্যানাফেজ বি। অ্যানাফেজ এ এর ক্ষেত্রে ক্রোমোজোমগুলো বিভাজনরত কোষের উভয় মেরুতে স্থানান্তরিত হয়। এ স্থানান্তরের কাজটি মূলত কাইনেটোকোর এবং কাইনেটোকোর মাইক্রোটিউবিউলস দ্বারা সম্পূর্ণ হয়।  দ্বিতীয় পর্যায়টি হলো অ্যানাফেজ বি। এ পর্যায়ে বিভাজনরত কোষের দুটি মেরু একে অপরের থেকে পৃথক হয়ে যায়। এ পৃথকীকরণের কাজটি মূলত ইন্টারপোলার মাইক্রোটিউবিউলস এবং অ্যাস্ট্রাল মাইক্রোটিউবিউলস দ্বারা সম্পূর্ণ হয়।   কোষ চক্রের সাথে সম্পর্ক  অ্যানাফেজ দশা কোষ চক্রের মোট সময়ের প্রায় ১% জুড়ে থাকে।  অ্যানাফেজ দশাটি মেটাফেজ-থেকে-অ্যানাফেজ নিয়ন্ত্রিত ট্রিগার দ্বারা শুরু হয়। বি সাইক্লিন ধ্বংসের সাথে সাথে মেটাফেজ দশা শেষ হয়।  অ্যানাফেস-প্রমোশনিং কমপ্লেক্স (এপিসি) সক্রিয় হয়ে, এম-ফেজ সাইক্লিন এবং স্যাকুরিন নামক ইনহিবিটর প্রোটিনকে আলাদা করে ফেলে। স্যাকুরিন প্রোটিন আবার কোহসিন নামক প্রোটিন কমপ্লেক্সের সাবইউনিটগুলোকে বিচ্ছিন্ন করতে সেপারেজ প্রোটিয়েসকে সক্রিয় করে তোলে।   আরও দেখুন   প্রোফেজ  মেটাফেজ  কোষকঙ্কাল  মিয়োসিস   তথ্যসূত্র    বহিঃসংযোগ     বিষয়শ্রেণী:কোষ বিভাজন বিষয়শ্রেণী:কোষ চক্র বিষয়শ্রেণী:মাইটোসিস বিষয়শ্রেণী:কোষ জীববিজ্ঞান
আন্নিগেরী () ভারতের কর্ণাটক রাজ্যের ধারওয়াড় জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২৪ মিটার (২০৪৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আন্নিগেরী শহরের জনসংখ্যা হল ২৫,৭০৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে আন্নিগেরী এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:কর্ণাটকের ইতিহাস বিষয়শ্রেণী:কর্ণাটকের শিব মন্দির বিষয়শ্রেণী:ভারতের প্রাক্তন রাজধানী শহর
লম্বালেজি পদ্মমামনি বা পদ্মমামনি বা প্রজাপতি (বৈজ্ঞানিক নাম:Gymnura poecilura) () হচ্ছে Gymnuridae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫  আরও দেখুন  বাংলাদেশের মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:১৮০৪-এ বর্ণিত মাছ
খাতিজা রহমান (; জন্ম ২৯শে ডিসেম্বর ১৯৯৫) একজন ভারতীয় গায়িকা, সংগীতশিল্পী, সক্রিয়কর্মী ও জনহিতৈষী। তাঁর পিতা এ. আর. রহমানের সংগীত নির্দেশনায় ২০১০ সালে মুক্তিপ্রাপ্ত বৈজ্ঞানিক কল্পকাহিনীভিত্তিক চলচ্চিত্র এন্থিরানের শিরোনামগীতিটি এস. পি. বালসুব্রহ্মণ্যমের মতো কিংবদন্তি গায়কের সঙ্গে তামিল, তেলুগু ও হিন্দিতে গাওয়ার মধ্য দিয়ে নেপথ্য গায়িকা হিসেবে তার অভিষেক ঘটে।  রহমান জনপ্রিয় আইরিশ ব্যান্ড ইউ২-এর ২০১৯ সালের একক সংগীত “অহিংসা”তেও কাজ করেছেন, যা অহিংসার শক্তি প্রদর্শন করে; তিনি মুম্বাইয়ে ইউ২-এর ২০১৯ জোশুয়া ট্রি ট্যুরের জন্য এই গানটি পরিবেশন করেছিলেন। ২০২০ সালে মুক্তি পাওয়া তার একক সংগীত “ফরিশতে” ছিল একটি সংহতি ও সাংস্কৃতিক ঐকতানের একটি ধ্যানমগ্ন ও মন্ত্রমুগ্ধকর আহ্বান; গানটির সুরকার ও প্রযোজক অস্কারজয়ী সংগীতশিল্পী এ. আর. রহমান এবং গীতিকার মুন্না শওকত আলী। গানটির মিউজিক ভিডিও একাধিক আন্তর্জাতিক চলচ্চিত্র উৎসবে স্বীকৃত হয়েছিল এবং ২০২১ লস অ্যাঞ্জেলেস চলচ্চিত্র সমালোচক সমিতি পুরস্কারে সম্মানজনক উল্লেখ অর্জন করেছিল। তাঁর প্রজন্মের এক গুরুত্বপূর্ণ কণ্ঠস্বর খাতিজা গ্র্যামি পুরস্কারজয়ী সুরকার ও পরিবেশবিদ রিকি কেজের “ইলতজা” গানের একজন অন্যতম শিল্পীও ছিলেন,যে গানটিতে টেকসই উন্নয়নের বার্তা ও গুরুত্ব মূর্ত হয়ে উঠেছিল। তিনি সম্প্রতি এ. আর. রহমানের ২০২২ সালের তামিল সংগীত “মূপিলা তামিলে তায়ে” কণ্ঠ দিয়েছেন।   গানের তালিকা   সাল  গান  চলচ্চিত্র  সুরকার  গীতিকার  সহকণ্ঠশিল্পী  ভাষা২০১০ “পুতিয়া মানিদা”  এন্থিরান এ. আর. রহমান বৈরামুতু এ. আর. রহমান, এস. পি. বালসুব্রহ্মণ্যম  তামিল“ও মরমনীষী”রোবোসুদ্দল অশোক তেজাএ. আর. রহমান, এস. পি. বালসুব্রহ্মণ্যম, শ্রীনিবাসতেলুগু"ও নয়ে ইনসান"রোবোটস্বানন্দ কিরকিরেএ. আর. রহমান, শ্রীনিবাসহিন্দি   তথ্যসূত্র    বহিঃসংযোগ   বিষয়শ্রেণী:১৯৯৬-এ জন্ম বিষয়শ্রেণী:ভারতীয় নারী সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের সঙ্গীতশিল্পী
কোমোরোস ফুটবল ফেডারেশন (, ; এছাড়াও সংক্ষেপে এফএফসি নামে পরিচিত) হচ্ছে কোমোরোসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ২০০৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কোমোরোসের রাজধানী মরোনিতে অবস্থিত।  এই সংস্থাটি কোমোরোসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কোমোরোস প্রিমিয়ার লীগ এবং কোমোরোস কাপের মতো প্রতিযোগিতার সকল কার্যক্রম পরিচালনা করে। বর্তমানে কোমোরোস ফুটবল ফেডারেশনের সভাপতির দায়িত্ব পালন করছেন কানিজাত ইব্রাহিম এবং সাধারণ সম্পাদকের দায়িত্ব পালন করছেন জামালুদ্দিন আলিফেনি।  কর্মকর্তা   অবস্থান  নাম সভাপতি  কানিজাত ইব্রাহিম সহ-সভাপতি  সুলাইমানা সুজ্য সাধারণ সম্পাদক  জামালুদ্দিন আলিফেনি কোষাধ্যক্ষ   গণমাধ্যম এবং যোগাযোগ পরিচালক   প্রযুক্তিগত পরিচালক  আয়ুবা মুসা ফুটসাল সমন্বয়কারী  আলি ফ্রাঁসোয়া জাতীয় দলের কোচ (পুরুষ)  আমি আব্দু জাতীয় দলের কোচ (নারী)  সুজয় মহন্দি রেফারি সমন্বয়কারী  জেউদিন আব্দু  তথ্যসূত্র  বহিঃসংযোগ     ফিফা-এ কোমোরোস ফুটবল ফেডারেশন    ক্যাফ-এ কোমোরোস ফুটবল ফেডারেশন   বিষয়শ্রেণী:কোমোরোস ফুটবল ফেডারেশন বিষয়শ্রেণী:১৯৭৯-এ কোমোরোস-এ প্রতিষ্ঠিত বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা বিষয়শ্রেণী:কোমোরোসের ক্রীড়া নিয়ন্ত্রণ সংস্থা বিষয়শ্রেণী:কোমোরোসের ফুটবল পরিচালনা পরিষদ বিষয়শ্রেণী:ক্যাফের সদস্য
এবিট ইরাওয়ান বিন ইব্রাহিম লিউ (জন্ম: লিউ ইউন পাউ; ২১ ডিসেম্বর ১৯৮৪, তিনি এবিট লিউ নামে অধিক পরিচিত), একজন মালয়েশিয়ান চীনা মুসলিম উদ্যোক্তা এবং ইসলাম ধর্মপ্রচারক (দাঈ)। তিনি তার দাড়ি, বিমুগ্ধ চেহারা এবং দরিদ্র, প্রান্তিক, কিশোর ও সমকামী, গে, তৃতীয় লিঙ্গ, পতিতা-দের (এলজিবিটিকিউ+) প্রতি তার দৃষ্টিভঙ্গির জন্য পরিচিত। এছাড়াও, তিনি তার সুন্নাহ পরিবার ও মোটিভেশনাল সেমিনারের জন্যেও পরিচিত।   প্রাথমিক জীবন এবং শিক্ষা  এবিট লিউ ১৯৮৪ সালের ২১ ডিসেম্বর মালয়েশিয়ার পাহাং রাজ্যের মুয়াদজাম শাহে জন্ম গ্রহণ করেন। জন্মের পর তার পিতা-মাতা তার নাম দিয়েছিল লিউ ইউন পাউ। তিনি ১১ ভাই বোনের মধ্যে তৃতীয়। ধর্মকে নিবিড়ভাবে অনুসরণ করার পর তিনি ১২ বছর বয়সে ইসলাম গ্রহণ করেন।  এবিট লিউ সেকোলাহ কেবাংসান বুকিত রিদান, সেকোলাহ মেননগাহ কেবাংসান মুয়াদজাম শাহ, পাহাং সেকোলাহ মেননগাহ টেকনিক জহুর বারু এবং সেকোলা মেননগাহ কেবাংসান আবদুল রহমান তালিব, পাহাং থেকে প্রাথমিক শিক্ষা লাভ করেন এবং পুত্রা বিশ্ববিদ্যালয় মালয়েশিয়া থেকে স্নাতক ডিগ্রি অর্জন করেন।   মানবপ্রীতি  এবিট লিউ মাঝে মাঝে বড় আকারের দাতব্য কার্যক্রমের জন্য বেশি পরিচিত। ২০২০ সালের অক্টোবরের শেষের দিকে মালয়েশিয়ায় করোনা (কোভিড ১৯) মহামারি চলাকালীন নতুন ঢেউয়ে তিনি সাবাহের মেডিকেল অফিসারদের ব্যবহারের জন্য প্রয়োজনীয় চিকিৎসা সরঞ্জাম প্রদান করেছিলেন যারা সে সময় মারাত্মকভাবে ক্ষতিগ্রস্ত হয়েছিলেন, এজন্য রায়া এয়ারলাইনস প্রি-বুক করা হয়েছিল।   তথ্যসূত্র   বিষয়শ্রেণী:মুসলিম ধর্ম প্রচারক বিষয়শ্রেণী:মালয়েশীয় মুসলিম বিষয়শ্রেণী:মালয়েশীয় ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
উইকিপিডিয়া সাহায্য উইকিপিডিয়ায় পরিভ্রমণ বিশ্বকোষটিতে অনুসন্ধান ও পরিভ্রমণনীতিমালা ও নির্দেশাবলী সম্প্রদায়ের মানদণ্ডসমূহউইকিপিডিয়ায় যোগদান How to get involvedপ্রশ্ন জিজ্ঞাসা করা Volunteers will attempt to answerউইকিপিডিয়া সম্পাদনা করা General help for editorsউইকিপিডিয়া সম্প্রদায় Submit or debate a proposalসংযোগ এবং তথ্যসূত্র Help for creating links or dealing with referencesসংস্থান ও তালিকা Resources for editorsচিত্র ও মিডিয়া Using images, videos and sound filesAccount settings Tips and tools for registered usersKeeping track of changes Track the evolution of a page or follow a userTechnical information Tools for advanced users and troubleshooting informationSite map (all of these on a single page)  •  Help Directory  •  Main Help  Tip of the day alt=|ডান|208x208পিক্সেল __কোন_বিষয়বস্তুর_ছক_নয়__  __কোনসম্পাদনাঅনুচ্ছেদনয়__ বিষয়শ্রেণী:Help তালিকা
ট্র্যাশ ডাভ্‌স বা ট্র্যাশ পায়রা (ইংরেজি: Trash Doves) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের  চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।   উৎপত্তি  ফ্লোরিডার শিল্পী এবং এডোবি ক্রিয়েটিভ বিশেষজ্ঞ সিড ওয়েলার এই স্টিকার সিরিজটি নির্মাণ করেন। অফিসিয়ালি ফেসবুকে এটি ৩১ জানুয়ারি ২০১৭ তারিখে প্রকাশ পায় যার মধ্যে কিছু স্থির চিত্র এবং মাথা ঝাঁকানো জনপ্রিয় কবুতরের অ্যানিমেশনটি উল্লেখযোগ্য।   ভাইরাল  সম্প্রতি ৭ ফেব্রুয়ারি ২০১৭ সালে আকষ্মিকভাবে স্টিকার গুলো থাইল্যান্ডে ছড়িয়ে যেতে থাকে। এটা মূলত ফেসবুকে একটি ভিডিও পোস্টের মাধ্যমে শুরু হয়েছিলো যা মাত্র ৫ দিনে ৩৭ লক্ষ বার দেখা হয়েছিলো। এখন এই মিমকে অফিসিয়ালি বিভিন্ন মিডিয়াতে স্প্যাম হিসেবে গণ্য করা হয় এবং অন্যান্য সামাজিক যোগাযোগ মাধ্যম যেমন ইউটিউব, রিডিট এবং টুইটারে এই ব্যাপারে প্রতিদিন প্রচুর পরিমাণে নতুন ভিডিও যুক্ত হচ্ছে।  বহিঃসংযোগ  ট্র্যাশ ডাভ্‌স নির্মাতার অফিসিয়াল ওয়েবসাইট  ফেসবুকে ট্র্যাশ ডাভ্‌স   তথ্যসূত্র   বিষয়শ্রেণী:কার্টুন বিষয়শ্রেণী:কার্টুন চরিত্র বিষয়শ্রেণী:ফেসবুক বিষয়শ্রেণী:সাংস্কৃতিক নৃবিজ্ঞান
শ্রবণ কক্ষ (La Chambre d'Écoute, ১৯৫২) হচ্ছে  বেলজিয় চিত্রশিল্পী র‍্যনে মাগ্রিত অঙ্কিত একটি পরাবাস্তববাদী চিত্রকর্ম। এটি ১৯৫৭ সালে ক্যানভাসে ক্যানভাসে তৈলচিত্র হিসেবে সম্পন্ন হয়। এটি বর্তমানে টেক্সাসের হিউস্টন শহরের মেনিল কালেকশনে সংরক্ষিত রয়েছে।Calvocoressi, Richard, Magritte. Phaidon (1984), London, England. এই চিত্রকর্মের আরেকটি সংস্করণ (একই নামে) ১৯৫৮ সালে আঁকা হয় এবং সেটি বর্তমানে একটি ব্যক্তিগত সংগ্রহে রয়েছে।Paquet, Marcel, Magritte. Taschen (2006), Köln, German  উভয় চিত্রেই একটি সবুজ আপেল দেখা যায়, যা দেখতে প্রায় একই রকম। তবে আপেলটি রাখা হয়েছে ভিন্ন ভিন্ন কক্ষে। ১৯৫২ সালের সংস্করণে কাঠের মেঝে এবং সাদা ফ্রেমের কাঁচের জানালা সহ একটি ঘর দেখা যায়। আর ১৯৫৮ সালের সংস্করণে দেখা যায় ধূসর ইটের দেয়ালবিশিষ্ট একটি কক্ষ, যেখানে একটি খোলা খিলান জানালা রয়েছে।  এই চিত্রকর্মে মাগ্রিতের কাজে সাধারণত যে বিষয়গুলো দেখা যায়, সেগুলোর অনেকগুলোই ফুটে উঠেছে। আপেল যে তার কাজে বারবার ফিরে আসে, তার উদাহরণ হিসেবে আরও কিছু চিত্রকর্ম হল ল্য ফিস দ্য লম (১৯৬৪), যেখানে একটি আপেল একটি বোলার হ্যাট পরা ব্যক্তির মুখ ঢেকে রেখেছে; এবং এটি কোনও আপেল নয় (১৯৬৪), যেখানে একটি আপেলের নিচে লেখা রয়েছে "Ceci n'est pas une pomme" ("এটি কোনও আপেল নয়")। এই চিত্রকর্মে বস্তুর আকার নিয়ে খেলা করা হয়েছে, যেটি মাগ্রিতের অন্য অনেক কাজেও দেখা যায়। যেমন, ইলেকটিভ অ্যাফিনিটিস (১৯৩৩) চিত্রে একটি ডিম একটি পাখির খাঁচা ভরে রেখেছে; কুস্তিগীরদের সমাধি (১৯৬১)-এ একটি লাল গোলাপ একটি পুরো ঘর জুড়ে রয়েছে; এবং ব্যক্তিগত মূল্যবোধ (১৯৫১–৫২)-এ ঘরের সাধারণ আসবাবের তুলনায় চিরুনি, গ্লাস ও সাবানের মতো জিনিসগুলোকে অনেক বড় করে দেখানো হয়েছে।  ১৯৫৮ সালের সংস্করণটি ১৯৬৯ সালে দ্য জেফ বেক গ্রুপ-এর বেক-ওলা অ্যালবামের প্রচ্ছদে ব্যবহৃত হয়।  এটি লুনা ব্যান্ডের "হার্ট অ্যাটাক" গানেও ব্যবহৃত হয়, বিশেষ করে চুর একক পারফরম্যান্সে একটি ইন্টারঅ্যাকটিভ দৃশ্য হিসেবে।  আরও দেখুন  র‍্যনে মাগ্রিতের চিত্রকর্মের তালিকা  তথ্যসূত্র  বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:পরাবাস্তববাদী চিত্রকর্ম বিষয়শ্রেণী:১৯৫২ সালের চিত্রকর্ম বিষয়শ্রেণী:১৯৫৮ সালের চিত্রকর্ম বিষয়শ্রেণী:ফলমূলবিষয়ক চিত্রকর্ম
জার্লিন আনিকা জয়রতচাগান এছাড়াও সাধারণভাবে জে. জার্লিন আনিকা বা জার্লিন আনিকা নামে পরিচিত (জন্ম ২০০৪) একজন ভারতীয় বধির ব্যাডমিন্টন খেলোয়াড়।   জীবনী  তিনি তামিলনাড়ুর মাদুরাই থেকে এসেছেন। দুই বছর বয়সে তাঁর শ্রবণশক্তির অক্ষমতা ধরা পড়ে। তিনি মাদুরাইয়ের আভভাই কর্পোরেশন জিএইচএসএস এবং মাদুরাইয়ের লেডি ডোয়াকের কলেজে পড়াশোনা করেছেন। তিনি আট বছর বয়সে ব্যাডমিন্টনে তাঁর আগ্রহ দেখিয়েছিলেন। সেন্ট জোসেফ গার্লস হায়ার সেকেন্ডারি স্কুলে নবম শ্রেণির ছাত্রী হিসাবে নথিভুক্ত হওয়ার সময় তিনি ফেডারেশন অফ ইন্ডিয়া স্কুল গেমস ২০১৬-এ অংশ নিয়েছিলেন এবং অনুর্ধ্ব - ১৩ বিভাগে রৌপ্য পদক জিতেছিলেন। তাঁর প্রশিক্ষক, টি. সারাভানানের মতে, ব্যাডমিন্টন শাটল কক-এ তাঁর প্রতিক্রিয়ার ক্ষেত্রে সময়ের একটি অসুবিধা ছিল।   ক্রীড়া জীবন  হায়দ্রাবাদে ২০১৭ ব্যাডমিন্টন চ্যাম্পিয়নশিপে তিনি জাতীয় চ্যাম্পিয়ন হয়েছিলেন এবং তাঁর প্রদর্শন তাঁকে একই বছরে গ্রীষ্মকালীন বধির অলিম্পিকের জন্য যোগ্যতা অর্জন করতে সাহায্য করেছিল। তিনি ১৩ বছর বয়সে ২০১৭ গ্রীষ্মকালীন বধির অলিম্পিকে ভারতের প্রতিনিধিত্ব করেছিলেন এবং মহিলাদের একক ও মহিলাদের দ্বৈত ইভেন্টে প্রতিদ্বন্দ্বিতা করেছিলেন। ১৩ বছর বয়সে, তিনি ২০১৭ গ্রীষ্মকালীন বধির অলিম্পিকে সর্বকনিষ্ঠ অংশগ্রহণকারীও ছিলেন। তিনি পৃথ্বী শেখরের সাথে পরবর্তীকালে বধিরলিম্পিকে প্রতিদ্বন্দ্বিতা করার জন্য তামিলনাড়ুর প্রথম জুটিতে পরিণত হন।  তিনি মালয়েশিয়ায় অনুষ্ঠিত ২০১৮ এশিয়া প্যাসিফিক বধির ব্যাডমিন্টন চ্যাম্পিয়নশিপে প্রতিদ্বন্দ্বিতা করেছিলেন যেখানে তিনি দুটি রৌপ্য পদক এবং একটি ব্রোঞ্জ জিতেছিলেন। ৫ম এশিয়া প্যাসিফিক বধির ব্যাডমিন্টন চ্যাম্পিয়নশিপে, তিনি মহিলাদের ডাবলসে সিনিয়র বিভাগে ব্রোঞ্জ পদক জিতেছিলেন এবং অনুর্ধ্ব - ২১ মেয়েদের বিভাগে একক এবং দ্বৈত ইভেন্টে রৌপ্য পদক অর্জন করেছিলেন।  তিনি তাইপেইতে অনুষ্ঠিত ২০১৯ বিশ্ব বধির যুব ব্যাডমিন্টন চ্যাম্পিয়নশিপে মেয়েদের একক ফাইনালে ১৫ বছর বয়সে স্বর্ণপদক জিতেছিলেন। তিনি জার্মানির ফিঞ্জা রোজেন্ডালকে সরাসরি সেটে পরাজিত করে যুব বধির বিশ্ব চ্যাম্পিয়ন হয়েছেন। স্বর্ণপদক কৃতিত্বের পাশাপাশি, তিনি ২০১৯ সালে বিশ্ব বধির যুব ব্যাডমিন্টন চ্যাম্পিয়নশিপের দ্বিতীয় সংস্করণে মেয়েদের দ্বৈত এবং মিশ্র দ্বৈত ইভেন্টে রৌপ্য পদক অর্জন করেন।  তিনি ২০২১ গ্রীষ্মকালীন বধিরলিম্পিকে ভারতের প্রতিনিধিত্ব করেছিলেন এটি ছিল বধির অলিম্পিকে তাঁর দ্বিতীয় উপস্থিতি। তিনি ২০২১ গ্রীষ্মকালীন বধির অলিম্পিকে মিশ্র দ্বৈত, টিম ইভেন্ট এবং মহিলাদের একক ইভেন্টে তিনটি স্বর্ণপদক জিতেছিলেন। তিনি ২০২২ সালে অর্জুন পুরস্কারের জন্য নির্বাচিত হন। অর্জুন পুরস্কার ভারতের দ্বিতীয় সর্বোচ্চ ক্রীড়া সম্মান।   তথ্যসূত্র   বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০৪-এ জন্ম
বেইজিং সাবওয়ে (চীনা ভাষায়: 北京地鐵 পেইচিং তিথিয়ে "বেইজিং পাতাল রেল") চীনের রাজধানী বেইজিং ও তার আশেপাশের এলাকাকে সেবা প্রদানকারী দ্রুত রেল পরিবহন ব্যবস্থা। বর্তমানে এটিতে ৫টি লাইন আছে, যাদের মোট দৈর্ঘ্য ১৪২ কিমি এবং স্টেশনসংখ্যা ৯৩। প্রতিদিন প্রায় ৩০ লক্ষ লোক এই ব্যবস্থা ব্যবহার করেন। সাংহাই সাবওয়ে-র পরে এটি চীনের ২য় দীর্ঘতম সাবওয়ে ব্যবস্থা। ২০১৫ সালের মধ্যে এর দৈর্ঘ্য বাড়িয়ে ৫৬১ কিমি করার পরিকল্পনা নেয়া হয়েছে।   আরও দেখুন   বিষয়শ্রেণী:চীনের দ্রুতগামী গণপরিবহন ব্যবস্থা বিষয়শ্রেণী:চীনের ভূগর্ভস্থ দ্রুতগামী গণপরিবহন